Isaiah Ogedegbe
Isaiah Ogedegbe (dem bon am for June 14, 1991), wey dem also sabi as Isaiah Oghenevwegba Ogedegbe, na di Naija relijos figor and blogga. Pipul sabi am wel wel for im websait wey dem dey kol "Warri Times".

Isaiah Ogedegbe dey yuz im websait tek rait atikul and puwem abaut ogbonge Naija pipul. Na im bi di persin wey bin rait one puwem abaut Nelson Mandela for Septemba 29, 2022.

Tori don kari am sey Isaiah Ogedegbe bin give koret profesi abaut di Synagogue Church building collapse eight months bifor e hapun. Pipul sabi am evriwie as a persin from Warri wey don give koret profesi abaut meni tins wey don hapun for Naija.

Tori don also kari am sey Isaiah Ogedegbe bin kol di dai of T. B. Joshua "a major blow to Kristeniti" afta e don kpai for 2021.

For June 13, 2023, di day wen pipul selibrate T. B. Joshua 60th birthday for im absence, di Neshon Niuspepa bin ripot sey Isaiah Ogedegbe bin prez di laif of T. B. Joshua and dis na wetin e tok: 

"For shariti, e nor get classmate and I biliv in di grace of God wey dey for im laif. Na im bi mentor to neshons, bishops and pastors and, wit im humiliti, e don affect di world. Na im bi man of preya like David".

How dem tek kari im nem
Isaiah Ogedegbe nem don show for meni intanet online websaits bikos of im media work as a blogga. Som years ago wen e bin ripoblish a tori by one Baba Abiye for Ede wey tok abaut how Joseph Ayo Babalola tek kpai for 1959, na so im nem kom dey trend for di websaits.

For July 11, 2014, im nem enta nius wen e rait one puwem to prez Kefee laif for di day of ha beriha.

For 16 February 2018, dem kari im nem again wen e bin give Kemi Omololu-Olunloyo one online advice sey mek shi bi kiafu how shi rait abaut pipul to avoid katakata.

For 9 June 2020, im nem enta nius again wen Isaiah Ogedegbe show konsan for di kpai of George Floyd and as e dey ves, e kom tok say e si am "as a risent manifestashon of weked racism".

Kontrovasi
Isaiah Ogedegbe wey dem sabi for im profesi abaut di bifor Naija Presidensi, don bikom a viktim of plagiarism.

For 27 Febuari 2017, a ripot by Warri Times mek poblik a case of plagiarism wey konsan one Naija relijos figor.

Isaiah Ogedegbe wey bin kol plagiarism "brain tif", don kondem am bikos e dey rob som pipul of orijinaliti and kredibiliti. Akording to Isaiah Ogedegbe, nowadays som Univasiti students, som relijos figors, som musikshians, som komedians and som ripotas still dey use orda pipul work as if na dem get am.

Pej wey konsan dis one
 Cornelius Adam Igbudu

Wie dem gada di tori

Extanal links
 Official Websait

Pipul wey dem bon for 1991
Tori About Pipu Life
Tori abaut pipul life
Naija pipul
Urhobo-Isoko pipul
Pastors for Naija
Blogas for Naija